
Δελτίο Τύπου 
Οικονομικών Αποτελεσμάτων Χρήσης 2017 
Αύξηση κατά 21,5% παρουσίασε ο ενοποιημένος κύκλος εργασιών της ElvalHalcor για το σύνολο του 2017([footnoteRef:1]) και ανήλθε σε Ευρώ 1.863 εκατ. έναντι Ευρώ 1.534 εκατ. το 2016. Τα ενοποιημένα κέρδη πριν από φόρους, τόκους και αποσβέσεις (EBITDA) σε ετήσια βάση ανήλθαν σε Ευρώ 160,5 εκατ. έναντι Ευρώ 124,7 εκατ. την προηγούμενη χρονιά, βελτιωμένα κατά Ευρώ 35,8 εκατ. ή 29%, ενώ τα αποτελέσματα πριν από φόρους και τόκους (ΕΒΙΤ) διαμορφώθηκαν σε κέρδη Ευρώ 102,0 εκατ. έναντι κερδών Ευρώ 68,5 εκατ. την αντίστοιχη περυσινή χρήση, δηλαδή αυξημένα κατά Ευρώ 33,5 εκατ. ή 49%.  Τέλος τα ενοποιημένα κέρδη πριν από φόρους, ανήλθαν το 2017 σε Ευρώ 63,9 εκατ, αυξημένα κατά 98%. [1:  Τα ενοποιημένα αποτελέσματα της χρήσης 2017, όπως δημοσιεύονται, λόγω της λογιστικής αντιμετώπισης της συγχώνευσης και της ημερομηνίας ολοκλήρωσης αυτής (IFRS 3, Συνενώσεις Επιχειρήσεων) περιλαμβάνουν τις πωλήσεις το αποτέλεσμα της Ελβάλ και των θυγατρικών της για όλο το έτος, της Χαλκόρ και της Fitco μόνο για τον 12ο μήνα, και της Sofia Med για τους μήνες 8ο – 12ο. Αντίστοιχα για την χρήση 2016, περιλαμβάνουν μόνο τα αποτελέσματα του Ομίλου Ελβάλ. Για την καλύτερη συγκρισιμότητα και απεικόνιση των μεγεθών του Ομίλου ElvalHalcor η Εταιρία έχει ετοιμάσει και παραθέτει οικονομικές καταστάσεις οι οποίες απεικονίζουν τα οικονομικά μεγέθη των αποτελεσμάτων ως αν η συγχώνευση είχε γίνει από 01/01/2016.
] 


Ο κύκλος εργασιών επηρεάστηκε θετικά από την αύξηση του όγκου πωλήσεων και από τις ανοδικές τιμές των μετάλλων.  Παράλληλα η μείωση του βιομηχανικού κόστους, η βελτιστοποίηση των παραγωγικών διαδικασιών σε συνδυασμό με την ανάπτυξη τεχνολογικών καινοτομιών οδήγησε στην περαιτέρω ενίσχυση της ανταγωνιστικότητας των προϊόντων της ElvalHalcor διεθνώς και συνετέλεσε στην αύξηση της κερδοφορίας.
	
	Δημοσιευμένα
	Ετησιοποιημένα

	Ποσά  σε χιλ. Ευρώ
	2017
	2016
	2017
	2016

	Πωλήσεις
	1.150.369
	842.699
	1.863.320
	1.534.127

	Μεικτό Κέρδος
	103.566
	74.182
	156.871
	114.056

	EBITDA
	113.206
	89.412
	160.521
	124.701

	α-EBITDA
	89.319
	88.120
	129.437
	118.047

	Λειτουργικό Αποτέλεσμα (ΕΒΙΤ)
	69.616
	48.915
	101.967
	68.471

	Κέρδη πριν από φόρους
	50.674
	33.346
	63.924
	32.282

	Κέρδη μετά από φόρους
	33.264
	21.907
	61.330
	23.546

	Κέρδη μετά από φόρους & δικαιώματα μειοψηφίας
	33.549
	21.978
	-
	-

	Κέρδη ανά μετοχή (€)
	0,1188
	0,0802
	-
	-



Κλάδος Αλουμινίου
Κατά το 2017, ο κλάδος του αλουμινίου παρουσίασε αύξηση του όγκου των πωλήσεων κατά 3,2% και της αξίας κατά 13,8%, με τον κύκλο εργασιών να διαμορφώνεται σε Ευρώ 959 εκατ. Τα κέρδη του κλάδου πριν από φόρους ανήλθαν σε Ευρώ 53,8 εκατ. έναντι Ευρώ 33,3 εκατ. το προηγούμενο έτος.

· Τον Δεκέμβριο 2017, ο κλάδος έλασης αλουμινίου της ElvalHalcor, υπέγραψε με την ΕΤΕπ σύμβαση δανείου ύψους Ευρώ 70 εκατ. 8ετούς διάρκειας για τη χρηματοδότηση του νέου επενδυτικού προγράμματος ύψους Ευρώ 150 εκατ.
· Αποκτήθηκαν νέες κτηριακές εγκαταστάσεις όμορες με το εργοστάσιο Οινοφύτων και βρίσκεται σε εξέλιξη η μετεγκατάσταση κάποιων μηχανημάτων. 
· Μια τρίτη γραμμή συνεχής χύτευσης ξεκίνησε τη λειτουργία της, οδηγώντας σε αύξηση της παραγωγικής δυναμικότητας και της παραγωγής του εργοστασίου Οινοφύτων το 2017.
· Στο 2017 η πλήρης λειτουργία της γραμμής παθητικοποίησης Globus έδωσε τη δυνατότητα περαιτέρω αύξησης των πωλήσεων στις αγορές της συσκευασίας τροφίμων και των πολυστρωματικών σωληνών.  
· Ολοκληρώθηκαν οι επενδύσεις οι οποίες επιτρέπουν στην εταιρία να ενισχύσει την παρουσία της στην αγορά των πλακών αλουμινίου μεγάλου πάχους όπως αυτής της ναυπηγικής βιομηχανίας.

Η συνοπτική ενοποιημένη κατάσταση αποτελεσμάτων χρήσης του τομέα αλουμινίου έχει ως εξής:
	
	Λήξη Χρήσης 31 Δεκεμβρίου

	Ποσά σε χιλ. Ευρώ
	2017
	2016

	Πωλήσεις
	958.756
	842.699

	Μικτό Κέρδος
	96.113
	74.182

	EBITDA
	110.398
	89.413

	Λειτουργικό αποτέλεσμα (ΕΒΙΤ)
	67.245
	48.916

	Κέρδη πριν από φόρους
	53.844
	33.347



[bookmark: _GoBack]Για τα επόμενα δύο έτη Ευρώ 150 εκατ. θα επενδυθούν σε εξοπλισμό, τεχνολογία και υποδομές. Αυτό το επενδυτικό πρόγραμμα σκοπεύει να αυξήσει αρχικά πάνω από 20% την παραγωγική δυναμικότητα στα  προϊόντα έλασης αλουμινίου της ElvalHalcor και ταυτόχρονα θέτει τη βάση, με επιπλέον επενδύσεις στο μέλλον να την υπερδιπλασιάσει. Η επένδυση αυτή επιτρέπει στην ElvalHalcor να ενισχύσει την παρούσα θέση της στις αγορές προϊόντων αλουμινίου για συσκευασίες, μεταφορικά μέσα, βιομηχανικές και αρχιτεκτονικές εφαρμογές, και την περαιτέρω ενίσχυση στους κλάδους της αυτοκινητοβιομηχανίας και της αεροναυπηγικής. Στο πλαίσιο αυτού του επενδυτικού προγράμματος, ο κλάδος ανακοίνωσε την υπογραφή σύμβασης για την εγκατάσταση ενός νέου τετραπλού θερμού ελάστρου αλουμινίου για το εργοστάσιο των Οινοφύτων. 
Επιπλέον, ο τομέας Αλουμινίου μέσω τόσο του τμήματος τεχνολογίας όσο και σε συνεργασία με το Ελκεμε και τη UACJ Corp., στοχεύει στην ανάπτυξη τεχνολογικά καινοτόμων προϊόντων και λύσεων. 
Κλάδος Χαλκού 
Κατά το 2017, ο κλάδος χαλκού σε επίπεδο όγκου πωλήσεων είχε σημαντική αύξηση, κατά 15,4% έναντι της χρήσης 2016 και η αυξημένη εκμετάλλευση της εγκατεστημένης παραγωγικής δυναμικότητας οδήγησε στη βελτίωση του αποτελέσματος. Τα κέρδη πριν από φόρους ανήλθαν σε Ευρώ 10,1 εκατ. έναντι ζημιών Ευρώ 1,0 εκατ. το προηγούμενο έτος.
· Οι πωλήσεις σωλήνων χαλκού συνέχισαν να αυξάνονται. Η επιβολή δασμών anti-dumping στην αγορά της Τουρκίας στο τέλος του έτους δεν επηρέασε την ανοδική πορεία των πωλήσεων.
· Σαν αποτέλεσμα της αυξημένης παγκόσμιας ζήτησης και της συνεχιζόμενης βελτίωσης της ποιότητας και της παρεχομένης υποστήριξης προς τους πελάτες από τη Sofia Med, τα προϊόντα έλασης χαλκού σημείωσαν σημαντική ανάπτυξη, κυρίως για βιομηχανική χρήση. Αντίθετα οι πωλήσεις προϊόντων έλασης χαλκού για στέγες μειώθηκαν, καθώς η ζήτηση για τα προϊόντα αυτά παραμένει χαμηλή, λόγω υποκατάστασης του χαλκού από άλλα υλικά. Η Εταιρία έχει στραφεί σε βιομηχανικά προϊόντα με υψηλότερη κερδοφορία, τα οποία πλέον αποτελούν το μεγαλύτερο μέρος των πωλήσεών της σε αντίθεση με το παρελθόν.
· Στον τομέα της διέλασης κραμάτων χαλκού, η θυγατρική Fitco επικεντρώθηκε σε προϊόντα υψηλής προστιθέμενης αξίας, όπως είναι οι σωλήνες ορειχάλκου, σχεδόν διπλασιάζοντας την παραγωγή και τις πωλήσεις σε αυτά, ενώ διατήρησε σταθερές τις ποσότητες στις ράβδους ορειχάλκου.

Η συνοπτική ενοποιημένη κατάσταση αποτελεσμάτων χρήσης του τομέα χαλκού έχει ως εξής:

	 
	Λήξη Χρήσης 31 Δεκεμβρίου

	Ποσά σε χιλ. Ευρώ 
	2017
	2016

	Πωλήσεις
	922.772
	692.898

	Μικτό Κέρδος
	60.758
	39.934

	EBITDA
	50.123
	35.290

	Λειτουργικό αποτέλεσμα (ΕΒΙΤ)
	34.722
	19.617

	Κέρδη / (Ζημιές) πριν από φόρους
	10.079
	(965)



Αναφορικά με το 2018, καθώς οι διεθνείς οικονομικές συνθήκες συνεχίζουν να βελτιώνονται, αναμένεται θετική τάση στη ζήτηση για βιομηχανικά προϊόντα. Ταυτόχρονα, ο κλάδος χαλκού έχει ήδη επωφεληθεί από τις επενδύσεις του προηγούμενου έτους, καθώς και από την στρατηγική μετατόπιση προς τα βιομηχανικά προϊόντα υψηλής προστιθέμενης αξίας.
Η υψηλή ζήτηση για βιομηχανικά προϊόντα έλασης αναμένεται να συνεχιστεί και η Sofia Med είναι σε θέση να επωφεληθεί με την αύξηση της εκμετάλλευσης της εγκατεστημένης παραγωγικής δυναμικότητας και των πωλήσεων.
Σε συνέχεια της υπογραφής του συμφωνητικού για την απόκτηση 50% της εταιρίας Nedzink B.V., με έδρα την Ολλανδία, και αφού ληφθεί η έγκριση των αρχών ανταγωνισμού, ο κλάδος θα συνεισφέρει Ευρώ 15 εκατ. προκειμένου να δημιουργηθεί κοινοπραξία με στόχο την ανάπτυξη του τιτανιούχου ψευδαργύρου. Μέρος αυτού του ποσού αφορά στις υπάρχουσες γραμμές παραγωγής ψευδαργύρου, προσωρινά αδρανείς, οι οποίες θα χρησιμοποιηθούν για την αύξηση της παραγωγικής δυναμικότητας της Nedzink.

